Id-Deċiżjoni tal-Kummissjoni
tas-7 ta’ Marzu 2003
li temenda r-Regolament (KE) Nru 2037/2000 tal-Parlament Ewropew u tal-Kunsill fir-rigward ta’ l-użu ta’ l-halon 1301 u l-halon 1211
(innotifikata fid-dokument bin-numru C(2003) 691)
(2003/160/KE)
IL-KUMMISJONI TAL-KOMUNITAJIET EWRPOPEJ,
Wara li kkunsidrat it-Trattat li jistabilixxi l-Komunità Ewropea,
Wara li kkunsidrat ir-Regolament (KE) Nru 2037/2000 tal-Parlament Ewropew u tal-Kunsill tad-29 ta’ Ġunju 2000, dwar sostanzi li jnaqqsu s-saff ta’ l-ożonu [1], kif l-aħħar emendat bir-Regolament (KE) Nru 2039/2000 [2], u b’mod partikolari l-Artikolu 4(4)(iv) tiegħu,
Billi:
(1) Matul il-kors tar-rivista pprovduta fl-Artikolu 4(4)(iv) tar-Regolament (KE) Nru 2036/2000, u wara konsultazzjoni mal-militari li għandhom interessi u oħrajn, il-Kummissjoni waslet għas-sejbiet li ġejjin rigward l-użu tal-halon 1301 u l-halon 1211.
(2) L-halon 1301 huwa bħalissa wżat sabiex jiġi inertjat it-tank tal-karburant ta’ l-ajruplan tal-ġliedF-16. Bħalissa ma huma disponibbli l-ebda sostituti li għandhom il-kapaċit li jitfu nar u li jrażżnu splużjoni fil-proporzjon tal-volum mat-toqol aċċettabbli sabiex jinertjaw it-tank tal-karburant ta’ ajruplan tal-ġlied. Sostitut installat u li jitħaddem fuq l-ajruplan tal-ġlied F-16 x’aktarx li ma jkunx disponibbli fil-futur previst u b’mod ċert mhux qabel il-31 ta’ Diċembru 2003, meta jridu jitneħħew l-użi mhux eżentati skond l-Artikolu 4(4)(iv) tar-Regolament (KE) Nru 2037/2000. Dan l-użu ta’ l-halon 1301 għandu għalhekk jiġi miżjud mal-lista ta’ l-użi ta’ l-aloni eżentati fl-Anness VII tar-Regolament (KE) Nru 2037/2000.
(3) Kemm l-halon 1301 u kemm l-halon 1211 huma bħalissa wżati fil-vetturi ta’ l-art tal-militar u fil-bastimenti navali għall-protezzjoni ta’ l-ispazji okkupati mill-personal u fil-kompartimenti tal-magni. Madankollu, l-użu ta’ l-halon 1301 biss huwa kopert bl-eżenzjoni pprovvduta fir-Regolament (KE) Nru 2037/2000. Il-qlib ta’ dan it-tagħmir militari mill-użu ta’ l-halon 1211 għall-użu ta’ l-halon 1301 ikun jiswa ħafna u kontroproduttiv rigward il-protezzjoni tas-saff ta’ l-ożonu, ġaladarba l-halon 1301 għandu l-potenzjal li jiżvojta s-saff ta l-ożonu tliet darbiet iktar bil-ħeffa mill-halon 1211. Barra minn hekk, it-tidwir tar-riżorsi finanzjarji sabiex jaqilbu t-tagħmir għall-użu ta’ l-halon 1301 x’aktarx ħafna li jitfa’ lura l-iżvilupp tas-sostituti mingħajr il-potenzjal li jiżvojtaw is-saff ta’ l-ożonu. L-użu ta’ l-halon 1211 għall-protezzjoni ta’ l-ispazji okkupati mill-personal u mill-kompartimenti tal-magni fil-vetturi militari ta’ l-art u l-bastimenti navali għandu għalhekk jiġi miżjud mal-lista ta’ l-użi eżentati ta’ l-aloni fl-Anness VII mar-Regolament (KE) Nru 2037/2000.
(4) Ir-Regolament (KE) Nru 2037/92 għandu għalhekk jiġi emendat kif xieraq.
(5) Il-miżuri provvduti f’din id-Deċiżjoni huma skond l-opinjoni tal-Kumitat istitwit fl-Artikolu 18 tar-Regolament (KEE) Nru 2037/2000,
ADOTTAT DIN ID-DEĊIŻJONI:
Artikolu 1
L-Anness VII mar-Regolament (KE) Nru 2037/2000 huwa mibdul bit-test fl-Anness ma’ din id-Deċiżjoni.
Artikolu 2
Din id-Deċiżjoni hija indirizzata lill-Istati Membri.
Magħmula fi Brussel, fis-7 ta’ Marzu 2003.